เปฺ็นประจำเดือนวันที่7หมด10 วันที่11มีเพศสัมพันธ์ตอนสอดรู้สึกเจ็บเสร็จแล้วมีเลือดออกเล็กน้อยจากนั้นมีเพศสัมพันธ์ก็ไม่มีเลือดออกวันที่15มีเพศสัมพันธ์มีคาบเลือดติดมาเล็กน้อย ตอนกลางคืนก็มีเลือดออกมาเล็กน้อยแล้วหยุด ตอนช่วง9โมงวันนี้เลือดออกอีก2หยด อันตรายไหมค่ะคุณ
สวัสดีค่ะ หากประจำเดือนเริ่มมาวันที่ 7 ก.ค. แล้วได้มีเพศสัมพันธ์ในวันที่ 11 ก.ค. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมากส่วนการที่มีเลือดออกมาเล็กน้อย อาจเป็นเลือดประจำเดือนที่ยังค้างอยู่ในมดลูก เมื่อมีเพศสัมพันธ์ ก็จะไปกระตุ้นให้มดลูกบีบตัว และทำให้มีเลือดออกมาได้ หรืออาจเกิดจากการฉีกขาดของเยื่อบุช่องคลอด จากการมีเพศสัมพันธ์ที่รุนแรง หรือมีน้ำหล่อลื่นออกมาน้อยก็ได้สำหรับการมีเพศสัมพันธ์ในวันที่ 15 ก.ค. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ ส่วนเลือดที่ออกมาเล็กน้อยก็อาจเกิดจากการฉีกขาดของเยื่อบุช่องคลอดได้เช่นกันแนะนำควรสังเกตอาการไปก่อน หากหลังจากนี้ ยังคงมีเลือดออกทุกครั้งที่มีเพศสัมพันธ์ หรือมีเลือดออกมาอีกเรื่อยๆ ก็อาจเกิดจากสาเหตุอื่นๆ ได้ เช่น มีติ่งเนื้อที่ปากมดลูก มีเยื่อบุโพรงมดลูกอักเสบ มะเร็งปากมดลูก เป็นต้น หรือเป็นผลจากการใช้ยาฮอร์โมนต่างๆ ดังนั้น หากยังคงมีเลือดผิดปกติออกมาอีก แนะนำควรไปพบสูติ-นรีแพทย์เพื่อตรวจค่ะ